kardosdrur/scandi-wiki huggingface dataset:
Henrik Vibskov

Henrik Vibskov (født 5. oktober 1972 i Kjellerup) er en dansk multikunstner, avantgarde modedesigner, musiker, kurator og professor ved Det Danske Design Akademi. Han er uddannet ved Central Saint Martins i London i 2001.

I 2021 havde han 20 års jubilæum og har med sine over 40 modekollektioner og utallige udstillinger i ind-og udland, høstet stor international anerkendelse.

Vibskov's tilgang til designfaget handler i høj grad om at afsøge alle former for kreativitet uden at lade sig begrænse. Han er bedst kendt for at skabe magiske total universer og hans arbejde rummer derfor, udover design, både kunst, installation, scenografi, kostume-design, performance, video og udstillinger.

Han har udstillet verden over på museer såsom; Salone de Mobile i Milano, MoMA i New York, Palais de Tokyo i Paris, The 21st Century Museum of Contemporary Art i Kanazawa og ICA i London. Derudover har han lavet kostume design for flere store balletter og operaer, heriblandt Operahuset i Oslo, Den Svenske National Ballet og Operahuset i Brussel.

Som trommeslager er han kendt for sine musikalske samarbejder med Trentemøller, Mikael Simpson og Hess is More.

Udmærkelser 
 2020 – Elle Style Award "Brand of the Year"
2016 – Thorvald Bindesbøll Medaljen
2011 – Torsten og Wanja Söderbergs pris
 2009 – Award from The Danish Art Council for ”The Solar Donkey Experiment” show    
2008 – Danish Fashion Award in the category ” Best Brand”
2000 – Beck´s Future Prize for filmen "The Monk"

Referencer

Eksterne henvisninger 
 Henrik Vibskovs officielle hjemmeside
 
 

Trommeslagere fra Danmark
Designere fra Danmark
Personer fra Kjellerup
Personer i Kraks Blå Bog
Stenærenpris

 
Stenærenpris (Veronica prostrata), ofte skrevet sten-ærenpris, er er staude med en krybende, tæppedannende vækst. Stænglerne er først dunhårede og lysegrønne, men de bliver snart lysebrune. Bladene sidder modsat, og de er ovale med tandet rand. Oversiden er græsgrøn med forsænket midterribbe, mens undersiden er en smule lysere. 

Blomstringen sker i maj-juni, hvor man ser de oprette blomsterskud bære endestillede aks af blåviolette blomster. Blomsterne er næsten regelmæssige. Frugterne er kapsler med mange frø.

Rodnettet består af en jordstængel med et tæt netværk af trævlerødder. Overjordiske stængler med jordkontakt danner ligeledes trævlede rødder.

Højde x bredde og årlig tilvækst: 0,10 x 1,0 m (10 x 10 cm/år).

Hjemsted 
Arten hører hjemme på tørre voksesteder med steppekarakter i Central- og Østeuropa. 

I biosfærereservatet Spreewald i den tyske delstat Brandenburg fandtes planten tidligere sammen med bl.a. katteurt, merian, svalerod, dueskabiose, engsalvie, guldhårasters, hedemelbærris, hvidplettet lungeurt, liden skjaller, nældeklokke og rundfinnet radeløv.

Haveplanter
Flerårige urter
Blå blomster
Ærenpris
Henning G. Jensen

Henning Gunner Jensen (født 18. marts 1950) er tidligere borgmester i Aalborg Kommune, valgt for Socialdemokraterne.

Henning G. Jensen er uddannet folkeskolelærer, og var medlem af Aalborg Byråd fra 1974, og formand for Frit Forum Aalborg samme periode. I 1982 blev han, som den hidtil yngste rådmand, konstitueret til rådmand for Social- og Sundhedsforvaltningen. I 1998 blev han Aalborgs syvende socialdemokratiske borgmester, siden den første i 1925.

Ved kommunalvalget i 2005 fik han 13.650 personlige stemmer, svarende til 14 procent af alle afgivne stemmer i kommunen.

I 2006 stod han i spidsen for kritikken af VK-regeringens skattestop og fastlåsning af kommunerne økonomi. Lars Løkke Rasmussen udråbte ham efterfølgende til at være ideolog og strategen bag befolkningens opstand mod regeringens besparelser – 17maj – og BUPLs talmanipulation:

"I sidste uge beskyldte Lars Løkke Rasmussen en række borgmestre for at være i en 'ulækker alliance' med pædagogernes fagforening, BUPL. Hertil svarede Aalborgs borgmester, Henning G. Jensen, at 'ministeren må være syg i hovedet'."1 

Ved kommunalvalget i 2009 blev han genvalgt som borgmester, men fik reduceret sit personlige stemmetal til 8.001. En tilbagegang fra 2005 på 41 pct.

Henning G. Jensen bekendtgjorde i oktober 2011, at han ikke ville genopstille til kommunalvalget 2013.

Thomas Kastrup-Larsen meldte sig efterfølgende som socialdemokratisk borgmesterkandidat i Aalborg Kommune.

Henvisninger 

 Henvisning til Politiken
 Profil på Aalborg Kommunes hjemmeside 
 P4 Nordjylland
 Frit Forums hyldestside til Henning G. Jensen
 KMD Kommunevalg 2009

Borgmestre i Aalborg
Personer i Kraks Blå Bog
Borgmestre fra Socialdemokraterne
Rådmænd i Aalborg
Wolong Panda Reserve Chengdu

Wolong Panda Reserve Chengdu er et naturreservat i Kina øst for Qionglai-bjerget og 3 timers kørsel fra Chengdu. Reservatet omfatter 200.000 ha og blev startet i 1963. 
Reservatet er udpeget som biosfærereservat under UNESCOs Menneske og biosfære-programmet.

Der er  ca. 100 pandaer i reservatet (ca. 10% af Kinas bestand) ligesom der er registreret over 4.000 plantearter, 96 arter af pattedyr, 300 fugle- og 1.700 insektarter.

Eksterne kilder og henvisninger 

 Chengdu Research Base of Giant Panda Breeding
 Giant panda cubs at Wolong National Nature Reserve
 Wolong Panda Club 

Sichuan
biosfærereservater under UNESCO
Johnny Søtrup

Johnny Søtrup (født 21. juli 1949) er en dansk politiker, der indtil 2018 var borgmester i Esbjerg Kommune, valgt for Venstre.

Johnny Søtrup er uddannet folkeskolelærer og har arbejdet som forstander for VUC i Esbjerg. 

Han har været medlem af Esbjerg Byråd siden 1994, hvor han blev borgmester. Ved valget i 2009 fik han 10.677 personlige stemmer, svarende til 19,8 procent af samtlige afgivne stemmer, hvilket han toppede ved Kommunalvalget i Esbjerg Kommune 2013, hvor han fik 12.728 personlige stemmer. 

Johny Søtrup meddelte d. 12 november 2016, at han efter 23 år som borgmester, ikke genopstiller til kommunalvalget i 2017. I 2017 blev han hædret som Ridder af 1. grad af Dannebrog for sit virke som borgmester i Esbjerg.

Referencer 

 

Lærere fra Danmark
Borgmestre fra Venstre
Personer fra Esbjerg
Borgmestre i Esbjerg 
Tidligere borgmestre fra Danmark
Personer i Kraks Blå Bog
Riddere af 1. grad af Dannebrog
G13

G13 eller g13 har flere betydninger:
 G13-sokkel - kendt halogenpære sokkel
 Suzuki G13 - en bilmotor
 G-13 (cannabis) - en cannabis plante variant
 Aktion G13 - en bz-aktion og en aktionsgruppe, der kortvarigt besatte Grøndalsvænge Allé 13 i Københavns Nordvestkvarter d. 6. oktober 2007
Per Bødker Andersen

Per Bødker Andersen (født 10. marts 1946 i Kolding) er tidligere teaterforlægger og lokalpolitiker i Kolding, medlem af Kolding Byråd i 35 år og var borgmester i Kolding Kommune fra 1985 til 2009, valgt for Socialdemokraterne.

Liv og karriere 

Per Bødker Andersen bestred posten som borgmester i Kolding i 24 år. Den 31. december 2009 sluttede hans borgmesterperiode, hvor efterfølgende fortsatte som 2. viceborgmester. Han er formand for GIS Danmark og for Trekantens Affaldsseslskab, ligesom han er præsident for Union of the Baltic Cities. Derudover sidder han i bestyrelsen for Billund Lufthavn.

Ved kommunalvalget i 2005 fik han 10.353 personlige stemmer, svarende til knap 23 pct. af samtlige afgivne stemmer. Ved kommunalvalget i 2009 fik han 3520 personlige stemmer.

Per Bødker Andersen er oprindeligt uddannet i sprog og drama, arbejdede som teaterforlægger og drev indtil 1998 Dansk Teaterforlag, der nu er overtaget af den ene af de fire sønner, som Bødker Andersen har med konen Helen.

Kilder og referencer

Personer fra Kolding
Borgmestre i Kolding
Borgmestre fra Socialdemokraterne
Personer i Kraks Blå Bog
Pilot Guides

Pilot Guides, også kaldet Globe Trekker, er en fortsættelse af TV-programmerne Lonely Planet.

Selskabet bag TV-programmerne 

Pilot Productions, selskabet bag TV-programmerne, er en international producent og distributør af faktuel underholdning og rejseprogrammer. Selskabet har blandt andet lavet TV-programmerne Lonely Planet og Pilot Guides, der er inspireret af Lonely Planets bøger.

Om Lonely Planet og Pilot Guides 

Produktionen af TV-serien i 1993 begyndte under navnet Lonely Planet og blev vist på Discovery Channel for første gang i 1994. Senere, i 2000, lancerede Pilot Productions den første serie af efterfølgeren til Lonely Planet, kaldet Pilot Guides – som senere skulle blive kendt under navnet Globe Trekker.

TV-serien Pilot Guides foregår i over 40 forskellige lande på, 6 kontinenter, og er opdelt i emner som: City, Beach, Shopping, Historie, Festival og Mad.

Pilot Productions har hovedsæde i London i England , samt en afdeling i Los Angeles i USA.

Værter i Pilot Guides 

 Jonathan Atherton. 
 Estelle Bingham.(2002-2009)
 Christina Chang. (1999-2003)
 Bradley Cooper. 
 Andrew Daddo. 
 Neil Gibson. (1998) 
 Nikki Grosse. 
 Zay Harding. (2004-2011)  
 Katy Haswell. 
 Shilpa Mehta. (1998)
 Megan McCormick. (1998-2013)
 Holly Morris. 
 Sami Sabiti. (2004) 
 Justine Shapiro. (1994-2005) 
 Lavinia Tan. 
 Adela Ucar. (2009)
 Ian Wright. (1994-2009)

Eksterne henvisninger 

 Pilot Guides.com
 

Tv-programmer fra Storbritannien
Tv-programmer fra Channel 4
41 (tal)

41 er et ulige heltal og det naturlige tal, som kommer efter 40 og efterfølges af 42.

Matematik 
 Det 13. primtal, og primtalstvilling med 43.
 Et pythagoræisk primtal (4×10 + 1 = 52 + 42)

Andet 
 41 er atomnummeret på grundstoffet Niobium.

Noter

Eksterne henvisninger 

Bestemte tal
Primtal
Babberup

Babberup er en bebyggelse på Sydsjælland i Sønder Dalby Sogn under Faxe Kommune. Bebyggelsen ligger lidt nordvest for selve Dalby.

Landsbyen nævnes 1364 (Babæthorp) og blev udskiftet i 1809, hvor der imidlertid først flyttedes to gårde ud efter brand i 1812.

Gennem Babberups marker løber Freerslev Å. Ved åen lå en vandmølle, som imidlertid blev nedlagt i 1868.

Kilder 
 Trap, J. P. Danmark. Præstø Amt. Bind IV, 5. udg., 1955.
 Majvang, Arne Dalby og Tureby Sognes Historie I-III, 1960-63.

Lokaliteter i Faxe Kommune
Flipper

Flipper betegner typisk en person, der benytter sig af afslappet og alternativt tøj. Flippere lader også ofte både hår og skæg gro, og den stereotype flipper er også venstreorienteret. Visse flippere har dreadlocks, og det er heller ikke unormalt for en flipper at undlade at rede sit hår. Der er ikke nogen bestemte regler for, hvordan man skal være, eller hvordan man skal se ud, og naturligvis er ikke alle flippere ubarbererede, venstreorienterede og går med peacebadges på trøjen.

Flipperne er ofte socialister, kommunister eller anarkister og de vil ofte gå ind for verdensfred og sammenhold. Mange flippere sætter også spørgsmålstegn ved frihandel og det frie markeds kræfter. I modsætning til mange andre autonome grupper går flippere typisk ikke ind for vold som en måde at opnå noget på.

Referencer 

Kultur
Guiyang

Guiyang  貴陽 Er en storby i Kina med ca. 3,5 millioner. Byen er en by på præfekturniveau, og hovedstad for provinsen Guizhou og ligger i den centrale del af landet. Byen ligger øst for Yunguiplateauet og nord for floderne Nanming og Wujiang .
Guiyang ligger i 1.100 meters højde og har et areal på ca. 8,034 km. Byen er en af Kinas mest forurenede byer. Osen fra industrien slutter sig om byen ligesom en tåge, hvor bjergene forsvinder i smoggen.

Historie 
Byen blev grundlagt i 1283 af Yuan-dynastiet, som også kaldes Shunyuan 順元.
Oprindeligt var befolkningen ikke kinesisk, og det var kun en militær udpost. Det var først ved den mongolske invasion i det sydvestlige Kina i 1279, at området blev gjort til hjemsted for en hær. Kinesisk udvikling i området begyndte også på det tidspunkt, og under Ming (1368-1644) og Quin (1644-1911) dynastierne, blev byen sæde for et præfektur som fik navnet Guiyang.

Administrative områder 

Guiyang består af seks bydistrikter, tre amter og et byamt:
 Bydistriktet Nanming (南明区), 89 km², ca. 490.000 indbyggere (2003);
 Bydistriktet Yunyan (云岩区), 68 km², ca. 560.000 indbyggere (2003);
 Bydistriktet Xiaohe (小河区), 38 km², ca. 110.000 indbyggere (2003);
 Bydistriktet Huaxi (花溪区), 986 km², ca. 320.000 indbyggere (2003);
 Bydistriktet Wudang (乌当区), 962 km², ca. 290.000 indbyggere (2003);
 Bydistriktet Baiyun (白云区), 260 km², ca. 170.000 indbyggere (2003);
 Amtet Kaiyang (开阳县), 2.026 km², ca. 420.000 indbyggere (2003);
 Amtet Xiuwen (修文县), 1.076 km², ca. 290.000 indbyggere (2003);
 Amtet Xifeng (息烽县), 1.037 km², ca. 250.000 indbyggere (2003);
 Byamtet Qingzhen (清镇市), 1.492 km², ca. 500.000 indbyggere .

Geografi 
Guiyang er vokset nærmest eksponentielt siden 1990'erne. Byen er beliggende på Nanming-floden, en biflod til Wu-floden, som i sidste ende bliver løber ud i Yangtze-floden i Fuling i Sichuan-provinsen. 

Guiyang ligger langs hovedvejen mellem Kunming og Chongqing. Den er også et jernbaneknudepunkt (siden 1959) og et industricenter. Her produceres blandt andet tekstiler, kunstgødning, maskiner, petroleum, gummiprodukter, cement og papir. Vigtige kul- og bauxitgruber ligger i nærheden.

Klima 
Klimaet i Guiyang er tempereret og fugtigt, og har et subtropiske monsunklima, med forholdsvis milde vintre og varme sommer. Årstiderne er ikke særlig adskilt. Gennemsnitstemperaturen er 10° i januar og 28° i juli. 
Regn falder hele året. Det er også en af Kinas mindst solrige byer

Transport 
Transporten i Guiyang består af et omfattende bussystem og mange taxier. Den relativt nylig byggede Longdongbao Internationale Lufthavn står for lufttrafikken. De vigtige sydlige jernbanestation er ved at blive genopbygget i 2008. Vejenettet er også under fuld udbygning.

Myndigheder
Den lokale leder i Kinas kommunistiske parti er Sun Zhigang. Borgmester er Chen Yan, pr. 2021.

Byer i Guizhou
Bypræfekturer i Guizhou
Fogedforbud

Et fogedforbud er en midlertidig retsafgørelse, der indebærer at den fysiske eller juridiske person (rekvisitus), som forbuddet omhandler, er forpligtet til at undlade at foretage bestemte handlinger, der krænker forbudsrekvirentens ret. Indtil 1. juli 2013, hvor nye regler trådte i kraft, behandledes og nedlages fogedforbud af fogedretten. Med de nye regler blev denne kompetence overdraget til civilretten og betegnelsen "fogedforbud" udgik af retsplejeloven til fordel for "Midlertidige afgørelser om forbud og påbud". Samtidig blev der åbnet at der kunne nedlægges påbud om at foretage eller tåle en bestemt handling.

Fogedforbud anvendes ofte i sager om immaterialrettigheder – eksempelvis til forbud mod uberettiget anvendelse af et varemærke. Der er dog også eksempler på fogedforbud rettet mod medier, f.eks. et fogedforbud mod visning af et bestemt tv-program på grund af privatlivskrænkelser eller injurier.

Overtrædelse af et fogedforbud kan straffes med bøde eller fængsel, ligesom overtræderen kan pålægges at betale erstatning. Fogedretten kan også foretage eksempelvis beslaglæggelse af varer eller redskaber for at sikre, at forbuddet overholdes.

Fogedforbud anvendes i særligt uopsættelige tilfælde, hvor man ikke kan vente på udfaldet af en normal retssag. Et fogedforbud skal følges op af en retssag (i civilretten), der afklarer hvorvidt forbuddet var berettiget. Denne retssag som kaldes en justifikationssag skal finde sted senest to uger efter udstedelsen af fogedforbuddet. Hvis forbuddet underkendes skal rekvirenten betale erstatning for det tab rekvisitus måtte have lidt som følge af forbuddet.

Referencer 

Jura
Retsvidenskab
Juridiske begreber
August Baggesen

Frederik Ludvig August Haller Baggesen (14. august 1795 på Augustenborg Slot – 18. april 1865 i København), var en dansk forfatter, officer og generalstabsschef, og var Ridder af Dannebrog. Han var søn af digteren Jens Baggesen.

Baggesen indtrådte i 1812 som sekondløjtnant ved det holstenske skarpskyttekorps og blev i 1822 forfremmet til premierløjtnant, i 1831 til kaptajn og i 1842 til major. I 1848 blev han tilknyttet den sjællandske generalstab med rang af oberstløjtnant. I 1849 blev han stabschef for generalkommandoen på Sjælland. I sin senere karriere deltog han kun i aktiv krigstjeneste, da han i 1850 ved Isted havde kommandoen over 2. brigade under slaget ved Øvre Stolk. Dette dog uden succes. Baggesen genindtrådte i hvervet som stabschef på Sjælland og blev i 1854 udnævnt til generalstabschef og forfremmet til generalmajor. I 1858 blev han udnævnt til kommandant for garnisonen i Rendsborg, en stilling han beklædte indtil 1860. 

Baggesen publicerede sammen med broderen Carl Baggesen sin fars værker. Desuden udgav han i 1840 bogen Den danske Stat, en geografisk, politisk og militær beskrivelse af købstæder og provinser i Helstaten. En 2. udgave udkom i 1862. Endvidere udgav August Baggesen en biografi i fire bind om sin far, Jens Baggesen. Dette arbejde stod på 1843-56.

Kilder 
 

Biografiforfattere fra Danmark
Faglitterære forfattere fra Danmark
Dansksprogede forfattere fra Danmark
Generalmajorer fra Danmark
Personer i Treårskrigen fra Danmark
Kommandører af 1. grad af Dannebrog
Danskere i 1800-tallet
Personer fra Augustenborg
Personer i Dansk Biografisk Leksikon
Roman om en forbrydelse

Roman om en forbrydelse er en serie på 10 krimier, som forfatterne Maj Sjöwall og Per Wahlöö skrev i årene 1965-75. I bøgerne følger man detektiven Martin Becks arbejde i samme periode, hvor han – først som kriminalassistent og senere som kommissær – i Rigsmordskommissonen (under det svenske rigspoliti) kaldes ud for at efterforske drab og bistå den lokale efterforskning i svenske politikredse.

Begge forfattere var marxister, og de blev de første, der via krimigenren promoverede et politisk budskab. Om budskabet siger Maj Sjöwall selv:

"Hver bog skulle foregå i det år, den udkom. Bøgerne skulle være aktuelle. Når vi havde ’Roman om en forbrydelse’ som samlende titel var det, fordi vi så alle bøgerne som ét værk på 300 kapitler. Vi afslørede ikke, hvad forbrydelsen bestod i, men vi anså selv forbrydelsen for at være socialdemokraternes forræderi mod arbejderklassen."

Forfatterne ønskede med deres bøger at vise, at den svenske velfærdsstat havde svigtet manden på gulvet. I bøgerne læser man, hvordan arbejderen kommer i fængsel og rådner op for et affektdrab, mens den rige svindler slipper væk til Schweiz med alle de penge, han som bolighaj har fået ud af de fattige, som ikke har råd til at bo andre steder end i hans dårlige ejendomme.

Bøger i serien 
 Roseanna
 Manden som gik op i røg
 Manden på balkonen/Manden på altanen (udkommet i to forskellige oversættelser)
 Endestation Mord/Den grinende strisser (udkommet i to forskellige oversættelser)
 Brandbilen som forsvandt
 Strisser, strisser
 Den afskyelige mand
 Det lukkede rum
 Politimorderen
 Terroristerne

Referencer
Amager Tigers

Amager Tigers var en tidligere australsk fodboldklub hjemmehørende på Amager, som blev grundlagt i 1990 for sidenhen at blive opløst efter 2005-sæsonen. Sort og gul udgjorde klubbens primære farver.

Klubbens historie 
Klubben blev det tredje stiftende medlem af Danish Australian Football League (DAFL), som startedes sin første sæson i 1991 sammen med Copenhagen Crocodiles og North Copenhagen Barracudas. Amager Tigers' kaptajn, Kim Madsen, fik i debutsæsonen prisen for at være ligaens bedste og mest fair-spillende – the Sitch Medal, mens Amager Tigers' Bo Jørgensen delte topscorer-værdigheden på 15 mål sammen med George Digkolis og Boris Kjær fra Copenhagen Crocodiles.

Klubben blev i løbet af 1990'erne tilknyttet Sømændenes Idrætsklub Fight (S.I.K. Fight) og sidenhen integreret i fusionsklubben Sønderbro Fight i efteråret 2000. Igennem klubbens 15 år lange levetid havde man en række forskellige hjemmebaner: Fælledparken (1991-1993), Nordvangskolen (1994), Farum (Stensvad, 1995-1996), Boldklubben Stefans baner ved Rådvadsvej (1997) og Kløvermarkens Idrætsanlæg (1998-2005).

Klubstatistik 
 DAFL Mesterskab: 1992, 1993, 1995, 1997, 2002 og 2003
 DAFL Topscorer: Bo Jørgensen (15 mål, 1991), Peter McDonald (37 mål, 1992), Rick Ellis (104 mål, 1994), John Cawley (54 mål, 1995), Shaun Hawking (78 mål, 1997), 
 Sitch Medallist: Kim Madsen (1991), Rick Ellis (1994) og Shaun Hawking (1997)
 Turneringer: DAFL Premiership (1991-2002/03), Sjælland Conference (2003-2004), Copenhagen League (2005)
 Trænere: David Soutar (1991), Mark Zaga (1992, 1993, 1995), John Cawley (1994, 1996), Peter McDonald (1997), Rob MacGregor (1998, 1999), Stuart Wynn (2000, 2002), Martin Holberg (2001), Kim Madsen (2003, 2004) Patrick Hoffmann (2005)

Referencer 

Tigers
Sportsklubber i Danmark
Ophørt i 2005
Kasaï Oriental

Kasaï Oriental, også kaldet Øst Kasaï er en provins i den Demokratiske Republik Congo (DRC).

Geografi 
Man skal være opmærksom på at der er to Kasaï provinser. Dels Kasaï Occidental på fransk eller Vest Kasaï på dansk og dels Kasaï Oriental (Øst Kasaï). I Vest Kasaï er der to storbyer: Tshikapa og Kananga, mens der i Øst Kasaï er Kabinda og Mbuji-Mayi.  Mbuji-Mayi og Tshikapa er kendt for at være byer med meget diamanthandel. Der er desuden mange andre byer i Kasai provinserne, f.eks. Ilebo, Kindu og Tshofa.

Historie 
I det to Kasaï provinser er der et flertal af luba folk, men der også andre folkslag. Siden 1600 har der været et stort rige i området, styret af Luba folk i samarbejde med andre mindre folkeslag. Det menes at Lubafolket har været meget optaget af at lede mens stammer som Songye har været mere eller mindre i alliance med Luba folket, som deres soldater eller krigere. Der bor mange Songye eller Basonge i Øst Kasaï og deres hovedby er Kabinda. Basonge folk er spredt i nærliggende provinser som Shaba eller Katanga, Maniema og syd Kivu. 

Det menes at Mbuji-Mayi ikke har altid haft et flertal af Luba folk, hvorimod Ntetela, Mputu og Songye altid har være Luba byer. I 1960 efter et forsøg på uafhængig af Syd Kasaï til en selvstændige stat, byen oplevede an stor indvandring af Luba folk på grund af diamant fund i området.

Kultur 
Kulturmæssigt er der ikke meget forskel på de forskellige stammer i Kasaï. Deres sprog er beslægtede med hinanden; Luba og deres sprog, kaldet Tshiluba eller Kiluba er nært beslægtede med Songye sprog også kaldte Kisonge. Begge sprog tilhører Bantu sprog kategorien. Luba og Songye folk kaldes henholdsvis Baluba og Basonge.

Økonomi 
De to kasaï regioner er økonomisk afhængige af diamantminedrift. Der er folk, som ernærer sig ved lidt landbrug, men ikke så mange. Der nogle mennesker, som er fiskere, men Basonge folk er lidt overtroiske med at spise fisk. Før i tiden, blev Basonge høvdinge og andre folk begravet i de mange åer i området og det har medført at Basonge folk ikke spist fisk i gamle dage. Traditionel set har Basonge folk sat lighedstegn mellem deres afdøde familiemedlemmer og fisk. Det skyldes at der er en overtro der går ud på, at de afdødes ånder blev til fisk.

Demokratiske Republik Congo
Provinser
Pipi fil

En pipi fil (forkortelse af Program Integration Process Inspection) er et midlertidigt fil-dump under kørsel af et program i testfasen. Filen kan indeholde mellemresultater eller kommunikationsfiler mellem dele af programmet.

Illustration

Eksterne henvisninger 
 Code review , en Wiki-artikel om gennemsyn af kode – Software inspection , et Wiki-opslag
Review and inspection practices  
Artikel om Software Inspections af Ron Radice 
Vurdering af forskellige teknikker for inspektion og gennemsyn af software   

Programmering
Systemudvikling
Junior Eurovision Song Contest 2004

Junior Eurovision Song Contest 2004 blev afholdt lørdag den 20. november i Håkons Hall i Lillehammer i Norge. Der deltog i alt 18 lande i konkurrencen. 

Danmarks deltager, Cool Kids, blev fundet ved MGP 2004, der blev afholdt den 25. september. Danmark blev nummer fem – vinder af konkurrencen blev Maria Isabel fra Spanien med sangen 'Antes Muerta Que Sencilla'.

Deltagere

Eksterne henvisninger 

2004
Musik i 2004